ఉంగుటూరు
ఉంగుటూరు, ఆంధ్ర ప్రదేశ్ రాష్ట్రములోని పశ్చిమ గోదావరి జిల్లా, ఉంగుటూరు మండలం లోని గ్రామం. పిన్ కోడ్: 534 411. ఈ గ్రామానికి చెందిన కుమారి సుంకవల్లి వాసుకి 2011 లో మిస్ ఇండియా యూనివర్స్ గా ఎన్నిక అయినది. ఇది సమీప పట్టణమైన తాడేపల్లిగూడెం నుండి 12 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 3912 ఇళ్లతో, 14280 జనాభాతో 4405 హెక్టార్లలో విస్తరించి ఉంది. గ్రామంలో మగవారి సంఖ్య 7143, ఆడవారి సంఖ్య 7137. షెడ్యూల్డ్ కులాల సంఖ్య 3349 కాగా షెడ్యూల్డ్ తెగల సంఖ్య 130. గ్రామం యొక్క జనగణన లొకేషన్ కోడ్ 588340.పిన్ కోడ్: 534411.
2001 వ.సంవత్సరం జనాభా లెక్కల ప్రకారం గ్రామ జనాభా 13057. ఇందులో పురుషుల సంఖ్య 6586, మహిళల సంఖ్య 6471, గ్రామంలో నివాసగృహాలు 3492 ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు 10, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ అనియత విద్యా కేంద్రం ఉంది. సమీప ప్రభుత్వ ఆర్ట్స్ / సైన్స్ డిగ్రీ కళాశాల, సమీప వృత్తి విద్యా శిక్షణ పాఠశాల చేబ్రోలులోను, జూనియర్ కళాశాల, ఇంజనీరింగ్ కళాశాల‌లు,మేనేజిమెంటు కళాశాల, తాడేపల్లిగూడెంలోనూ ఉన్నాయి. సమీప వైద్య కళాశాల, దివ్యాంగుల ప్రత్యేక పాఠశాల ఏలూరులోను, పాలీటెక్నిక్‌ తణుకులోను, ఉన్నాయి.
ముప్పవరం (కొండపి మండలం)
నాగార్జున సాగర్ ఎడమ కాలువ ఈ గ్రామము గుండా ప్రవహిస్తూ గ్రామమును సస్యశ్యామలం చేస్తున్నది. ఇక్కడి ప్రజల ప్రధాన వృత్తి వ్యవసాయం. ఇక్కడి ముఖ్యమైన ఆహారపంట వరి మరియు ముఖ్యమైన వాణిజ్యపంట పొగాకు. ప్రకృతి అందాలతో కళకళలాడుతూ సిరిసంపదలతో తులతూగే ముప్పవరం స్వర్గాన్ని తలపించును అనడం లో అతిశయోక్తి లేదు. ఈ గ్రామము జనాభా సుమారు రెండు వేలు. జాతీయ రహదారిటంగుటూరు నుండి 18 కిలోమీటర్ల సమీపాన ఉన్న ఈ గ్రామమునకు చేరుకునుట చాలా సులభము. ముప్పవరం మండల వ్యవస్థకు పూర్వము కందుకూరు తాలూకాలో ఉండేది. కందుకూరు నుండి రెండు మార్గములు ఉన్నాయి. ఒకటి బస్సు రూటు. ఈ మార్గము ఇంచుమించు 50 కిలోమీటర్లు ఉంటుంది. కందుకూరు నుండి రెండు గంటలు పట్టవచ్చు. ఇక రెండవది 25 కిలోమీటర్లు. ఈ మార్గము కేవలం ద్విచక్ర వాహనములకు అనువైనది. ముప్పవరము నకు జిల్లా కేంద్రము ఒంగోలు. ఇచ్చట ఒంగోలు నుండి విరివిరిగా బస్సులు ఉన్నాయి. ముప్పవరం గ్రామములో ప్రజలు అందరు ఎంతో కలిసి మెలిసి గ్రామ అభివృద్ధికి సహాయము చేసుకుంటారు. ఇక్కడి దర్శనీయ ప్రదేశాలలో ముఖ్యమైనవి శివాలయం, అమ్మవారి గుడి. గ్రామస్తుల నుండి నిత్యం పూజలు, భజనలతో ప్రాముఖ్యత సంతరించుకున్న ఈ దేవాలయాలు ఇక్కడి ప్రజల భక్తి ప్రవృత్తలకు నిలువెత్తు నిదర్శనం. ఇక్కడి శివాలయం అరుగులు యువకుల రాజకీయ చర్చలకు వేదిక. ఈ గ్రామమును సందర్శించుటకు జూన్ నుండి ఫిబ్రవరి అనుకూలం. ఈ గ్రామములో ఒక ఉన్నత పాఠశాల ఉన్నది.
2001 వ.సంవత్సరం జనాభా లెక్కల ప్రకారం గ్రామ జనాభా 3,088. ఇందులో పురుషుల సంఖ్య 1,556, మహిళల సంఖ్య 1,532, గ్రామంలో నివాస గృహాలు 749 ఉన్నాయి. గ్రామ విస్తీర్ణం 1,425 హెక్టారులు.